வெய் யி

வெய் யி (Wei Yi, ; பிறப்பு: 2 சூன் 1999) ஒரு சீன சதுரங்கப் பேராதன் ஆவார். வெய் தனது 13-ஆவது அகவையில் (13 ஆண்டுகள், 8 மாதங்கள், 23 நாட்களில்) பேராதன் ஆனார், வரலாற்றில் இச்சாதனையை எட்டிய 9வது இளைய வீரர் ஆவார். 2700 மதிப்பீட்டை எட்டிய இளைய வீரர் இவர், 15 வயதில் இந்த சாதனையை நிகழ்த்தினார். வெய் சீன சதுரங்க லீக்கில்  அணியைப் பிரதிநிதித்துவப்படுத்துகிறார். மூன்று முறை சீன சதுரங்க வாகையாளராகவும், 2018 ஆசிய சதுரங்க வாகையாளராகவும் உள்ளார்.Chinese Chess League: Wei Yi OlimpBase வெய் 2024 இல் டாட்டா ஸ்டீல் மாஸ்டர்சு சுற்றில் வென்றார்.

வெய் 2025 டாட்டா ஸ்டீல் சதுரங்க வாகைப் போட்டியில் 7 புள்ளிகள் பெற்று 6-ஆவதாக வந்தார். 2025 பிராகா பன்னாட்டு சதுரங்க விழாவில் 3-ஆவதாக வந்தார்.

2025 சதுரங்க உலகக் கோப்பையில், வெய் யி இரண்டாம் சுற்றில் காசுப்பர் பியோரனை 2-0 ஆக வென்றார் பின்னர் இவர் பெஞ்சமின் கிளெதுராவை 2.5-1.5 ஆகவும், பார்கம் மக்சூத்லூவை 5-3 ஆகவும், சாமுவேல் செவியானை 1.5-0.5 ஆகவும் முறையே மூன்றாம், நான்காம், ஐந்தாம் சுற்றுகளில் வென்றார். காலிறுதிப் போட்டியில் அர்ச்சூன் எரிகாய்சியை 2.5-1.5 ஆக வென்று அரையிறுதிக்கு முதல் தடவையாகத் தகுதி பெற்றார்.

தனிப்பட்ட வாழ்க்கை
வெய் 1999 சூன் 2 இல் சீனாவில் சியாங்சு, யான்செங்கில் பிறந்தார். 2018 இல் சிங்குவா பொருளியல், முகாமைத்துவப் பல்கலைக்கழகக் கல்லூரியில் கல்வி கற்று, 2024 சூலையில் பட்டம் பெற்றார்.

மேற்கோள்கள்

வெளி இணைப்புகள்





பகுப்பு:1999 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:சீன சதுரங்க வீரர்கள்